קיי לונג

קיי לונג היא דראג קווין, מעצבת אופנה ובדרנית ישראלית. הוכרה על ידי ספר השיאים של גינס (2025) כמלכת הדראג הגבוהה בעולם - 199.7 ס"מ.

ביוגרפיה
לונג נולדה בשם אבי קיפרמן למשפחה מרובת ילדים בבאר שבע. בגיל 17 אימץ קיפרמן את השם K - האות הראשונה בשם משפחתו באנגלית עבור שם הבמה שלו בתוספת ה-LONG בשל גובהו הרב המתנשא לכ-2 מטר. קיפרמן שירת כסמל מבצעים בצבא ולאחר מכן למד עיצוב אופנה במכללת שנקר. במסגרת לימודיו עבר התמחות בבית האופנה הקנדי "Daymore", ולבסוף סיים לימודיו בהצטיינות בשנת 2008. קיפרמן עוסק גם בעיצוב שמלות כלה, מלבד היותו מנהל התחום האמנותי של המועדון "האומן 17", והוא מופיע כקיי לונג באופן קבוע בליין המסיבות FFF.

לונג החלה להופיע ב-1998 במועדון הפורום בבאר שבע ולהתפרסם בעיתונות המקומית. ב-2000, במסגרת פעילותה במועדון, עיצבה קיי לונג את משאית המיצג של המועדון עבור "מצעד האהבה" בתל אביב, אשר נשאה את דמותה. מפיק האירועים שמעון שירזי, אשר גם ליין ה-FFF שבבעלותו השתתף במצעד, הזמין את קיי להופיע בהפקה. קיפרמן העתיק את מקום מגוריו לתל אביב בשנת 1999. בין מופעיה ניתן למנות את "The Divas Show" בו ביצעה לצד אנינה נושה, שירי זמרות בולטות. בנוסף, היא הופיעה באמסטרדם, איסטנבול, פריז, קנדה, לונדון, ברצלונה, ברלין וערים נוספות. לונג לוקחת חלק פעיל בייצוג ישראל בהופעות בבירות העולם כפרפורמרית המובילה של ה"TEL AVIV GAY VIBE"

לונג הופיעה מעת לעת בטלוויזיה, במסגרת פרסומות שונות וקליפים של אמנים ישראלים ובהם :מאיה בוסקילה, קרן פלס, סקאזי. ב-2009 אירחה לונג את אנשי הספורט רון קופמן ואיציק זוהר במהלך עונתה הרביעית של בתוכנית המציאות "פעם בחיים". בין קיי לונג וזוהר נוצר מתח רב על רקע נטיותיה, והעימותים ביניהם היו לנושא מרכזי במהלך העונה. בעקבות השתתפותה בתוכנית נושא המגדר של לונג נלמד ומוצג באקדמיה, והיא אף הוזמנה להרצאת אורח בפקולטה לסוציולגיה של אוניברסיטת ת"א.

בראיונות מזדהה לונג בשם הבמה שלה ומצהירה כי אינה נוהגת להגדיר עצמה יותר כאישה או כגבר וכי אינה נוהגת להגדיר עצמה במגדר כלשהו, ושהיא נהנית לדשדש בין שני העולמות. עם זאת, בראיונות בכלי התקשורת היא מתייחסת לעצמה בלשון נקבה, וכך נוהגים גם כלי התקשורת המסקרים אותה. לונג כותבת באתר מאקו גאווה טור אופנה הנושא את השם "הוט קיי טור", בו היא מבקרת את לבושם של המפורסמים/ות מהעולם ומישראל בפרט וכותבת בנושאי אופנה וסטיילינג.

בנובמבר 2011 השתתפה לונג בקמפיין "אחרי כל לילה מגיע יום", שנולד בעקבות ארבעה מקרי התאבדויות בקהילה הגאה, מספר חודשים לפני כן.

ימין|ממוזער|200px|קיי לונג, ויגסטוק 2011
ב-2011 נבחרה קיי לונג למקום הראשון בתחרות של חברת המשקה XL בתואר "מלכת הדראג של ישראל" ובאותה שנה נבחרה על ידי מאקו להיות אחת מ-50 האנשים המשפיעים והבולטים ביותר בקהילת הלהט"ב הישראלית. באותה השנה גייס ארגון בלה דואגת אנשי לילה מובילים למען המאבק להעלאת המודעות ל-HIV והפיק לוח שנה "בלה דואגת" בהשתתפותם. אנשי לילה רבים ומובילים התגייסו למאבק והצטלמו ללוח השנה של "בלה דואגת" לאותה השנה.[5] בין המשתתפים היו: קיי לונג, שמעון שירזי, אליוט, טלולה בונט ומובילי דעת קהל ואנשי לילה נוספים בקהילה הגאה.

בשנת 2014 השתתפה לונג בתפקיד "אימפריה" במחזמר "דבר מצחיק קרה" של תיאטרון הקאמרי בכיכובם של שלמה בראבא, איתי טיראן ועירית קפלן.

ממוזער|251x251 פיקסלים|לונג (משמאל) מנחה לצידה של פנינה רוזנבלום את טקס פסטיבל אירועי הגאווה "וויגסטוק" במרכז הגאה, בשנת 2016, תל אביב. הופעתה החיצונית של לונג באירוע זה הייתה מחווה להופעתה המפורסמת של רוזנבלום בקדם אירוויזיון 1983 עם השיר "תמיד אישה".

בינואר 2015 הייתה מעורבת קיי לונג בתקרית שבה היא סולקה מכותל מאזור הנשים ומאזור הגברים בטענה שהיא לא אישה ולא גבר.

בשנת 2015 נבחרה לונג על ידי מגזין "את" להיות אחת מ-100 המשפיעים הישראלים על עולם האופנה הישראלי.

בשנת 2016 נבחרה לייצג את ישראל מטעם משרד החוץ כשגריריה בינלאומית בבירות העולם במטרה לעודד תיירות לארץ. באותה שנה גם נבחרה להצטלם עבור קמפיין משרד התיירות לקמפיין הבינלאומי של תל אביב.

בשנת 2025 הוכרה לונג על ידי ספר השיאים של גינס כמלכת הדראג הגבוהה בעולם - 199.7 ס"מ.

קישורים חיצוניים



 עידן יוסף־ימין, בלי דרמה: קיי לונג כמו שלא ראיתם מעולם, באתר את, 1 ביוני 2016


הערות שוליים

קטגוריה:דראג בישראל
קטגוריה:בוגרי מכללת שנקר
קטגוריה:אנשי תקשורת להט"בים ישראלים
קטגוריה:מעצבי אופנה להט"בים ישראלים
קטגוריה:אמנים ישראלים הידועים בשם במה
קטגוריה:שיאני גינס ישראלים